Le Grand startet sin musikalske karriere som disk jockey på flere utesteder i hjembyen Utrecht. I 2001 startet han også med å produsere låter, og i 2004 gikk han sammen med Funkerman og Raf for å opprette plateselskapet Flamingo Recordings, et uavhengig plateselskap som kunne gi ut musikk uten kompromisser. Dette plateselskapet sørget for at de tre har kunnet gi ut låter raskere enn andre plateselskaper. Le Grand, Funkerman og Raf har fått hjelp av partnere som Defected, Ministry Of Sound og CR2 Records, til å få internasjonal anerkjennelse.